સોનાક્ષી સિંહાની છેલ્લી બે ફિલ્મો ‘ફોર્સ-૨’ અને ‘અકીરા’ બોક્સ ઓફિસ પર સરેરાશ રહી. હવે તે આગામી ફિલ્મ ‘નૂર’ને લઇને ઉત્સાહિત છે. ‘નૂર’ અંગે વાત કરતાં તે કહે છે કે આ ફિલ્મ પાકિસ્તાની લેખિકા શબા ઇમ્તિયાઝની નોવેલ ‘કરાચી-યુ આર કિલિંગ મી’ પર આધારિત છે. તેની કહાણી લેખિકા-પત્રકાર નૂરના સફરની કહાણી છે. તેનું નિર્દેશન સુનીલ સિપ્પીએ કર્યું છે. સોનાક્ષી કહે છે કે આ ફિલ્મ મારા પાત્રની આસપાસ ફરે છે. તેથી મને આ ફિલ્મથી ઘણી આશાઓ છે. ‘અકીરા’ અને ‘ફોર્સ-૨’ જેવી ફિલ્મોમાં એક્શન સીનમાં જોવા મળેલી સોનાક્ષીએ આ પાત્રો પર ખૂબ જ મહેનત કરી હતી, પરંતુ તે કહે છે કે અંતિમ નિર્ણય તો દર્શકોના હાથમાં જ હોય છે. તેમના જ હાથમાં કલાકાર અને ફિલ્મની કિસ્મત હોય છે. અમારા માટે તે જ નિર્ણાયક શક્તિ છે.